Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5238

b) az összes hajtómű működése mellett a repülési pálya bármely pontján megszakított leszállás végrehajtása lehetséges és a forgószárnyas légijármű a repülési pályán levő összes akadály felett megfelelő függőleges biztonsági távolságot tart. B. melléklet Repülési adatrögzítők Kiegészítés a II. szakasz 4. fejezet 4.3 és III. szakasz 4. fejezet 4.9 pontokhoz Bevezető A jelen mellékletben található anyag a nemzetközi légiközlekedésben üzemeltetett forgószárnyas légijárműveken felszerelni kívánt repülési adatrögzítő berendezésekkel foglalkozik. A repülési adatrögzítők két rendszerből, a forgószárnyas légijármű repülési adatrögzítőből valamint a pilótakabin hangrögzítőből állnak. A forgószárnyas légijármű repülési adatrögzítők a rögzítendő adatok mennyiségétől függően IV., IV.A típus és V. típus csoportba tartoznak.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes